wickkiey/tamil-wikipedia-chunked huggingface dataset:
# யாகூ! மின்னஞ்சல்

## வசதிகள்

### இலவச சேவையில்

- அளவற்ற மின்னஞ்சற் சேமிப்பு அளவு
- 10 மெகாபிட்டுகள் இணைப்புக்களைச் மின்னஞ்சலில் சேமிக்கும் வசதி.
- எரிதங்கள் (Spam) மற்றும் கணினி நச்சுநிரல்களுக்கு(Virus) எதிரான பாதுகாப்பு
- ஏனைய மின்னஞ்சலில் இருந்து POP3 முறையில் மின்னஞ்சலைப் பெறும் வசதி
- 4 மாதங்களாகப் புகுபதிகை செய்யதாத பயனர்களின் மின்னஞ்சல் கணக்குகள் அழிக்கப்படும்.
# யாகூ! மின்னஞ்சல்

## வசதிகள்

### கட்டணம் செலுத்திய பிளஸ் பதிப்பு

குறிப்பு: இலவச சேவையிலும் POP3 முறையில் அனுமதிக்கின்றார்களெனினும் இச்சேவை எல்லாருக்குமா என்பது தெளிவான விளக்கம் இல்லை.  
- அளவற்ற மின்னஞ்சற் சேமிக்கும் அளவு.
- 20&nbsp;MB இணைப்புக்களைச் மின்னஞ்சலில் சேமிக்கும் வசதி.
- POP3 முறையில் மின்னஞ்சலைப் பெறுதல். இதன் மூலமாக மைக்ரோசாப்ட் அவுட்லுக், யூடோரா போன்றவற்றூடாகவும் மின்னஞ்சலைப் பெறும் வசதி.
- குப்பை அஞ்சல் மற்றும் கணினி வைரஸ்களிற்கு எதிரான பாதுகாப்பு
- ஏனைய மின்னஞ்சலில் இருந்து POP3 முறையில் மின்னஞ்சலைப் பெறும் வசதி
- ஆண்டிற்கு 19.9 அமெரிக்க டாலர்களைச் செலுத்தவேண்டும்
# யாகூ! மின்னஞ்சல்

## உள்ளிணைந்த உரையாடல் வசதி

யாஹூ!மெயில் தனது பிந்தைய பதிப்பு வாடிக்கையாளர்களுக்கு உள்ளிணைந்த உரையாடல் வசதியை வழங்கியுள்ளது. இதனால் யாஹூ! மெசன்ஜர் இல்லாமலே யாஹூ!மெசஞ்சர் மற்றும் வின்டோசு லைவ் மெசஞ்சர் பயனர்கள் உரையாடக் கூடியதாக இருக்கும். எனினும் இச்சேவையைப் பயன்படுத்துவதற்கு அடோபி பிளாஷ் மென்பொருள் உலாவியில் இருக்கவேண்டும். இது ஜிமெயில் சேவைக்குப் போட்டியாக அறிவிக்கப்பட்டுள்ளதெனினும் ஜிமெயிலின் உள்ளிணைந்த உரையாடலுக்கு அடோபி பிளாஷ் மென்பொருள் அவசியம் இல்லை.
# களனி கங்கை

**களனி** இலங்கையில் உள்ள ஆறாகும். இது சிவனொளிபாத மலையிலிருந்து ஊற்றெடுத்துப் பாய்கிறது. இது நீளத்தின் அடிப்படையில் இலங்கையின் நான்காவது பெரிய ஆறாகும். நீரோட்டத்தின் படி மூன்றாவது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 8658 மில்லியன் கனமீட்டர் மழை பெய்கிறது. இதில் சுமார் 64 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 2278 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் ஏழாவது பெரிய நீரேந்துப் பகுதியாகும்.
# களனி கங்கை

## மேலும் பார்க்க

- இலங்கையின் ஆறுகள்
# கன்பரா ஆறுபடை முருகன் கோயில்

**ஆறுபடை முருகன் கோயில்** அவுஸ்திரேலியாவின் தலைநகரான கன்பராவிலுள்ள டொரென்ஸ் (Torrens) என்னுமிடத்தில் அமைந்துள்ளது.  
முருகன் கோயிலின் முதற்கட்ட அமைப்பாக 1996 ஆம் ஆண்டு ஒரு மண்டபம் கட்டப்பட்டது. அதில் வள்ளி தெய்வானை சமேதரராக முருகன் முதன்மைத் தெய்வமாக தாபிக்கப்பட்டுள்ளது. அத்துடன் விநாயகர், சிவா-பார்வதி, ஸ்ரீதேவி, பூதேவி சமேதரராக மகா விஷ்ணு, துர்க்கை, நடராஜர், வைரவர் ஆகியோர் பரிவார தெய்வங்களாக தாபிக்கப்பட்டு 1997 நவம்பர் 9 ஆம் திகதி கும்பாபிஷேகம் நடைபெற்றது.  
தினசரி மூன்று வேளைப் பூசைகள் நடைபெறுகின்றன. புதிய கோயில் அமைக்கும் பணி நிறைவடைந்துள்ளது. அதில் முருகனுக்குரிய ஆறு படை வீடுகளையும் குறிக்கும் முகமாக ஆறு தனி கருவறைகள் அமைக்கப்பட்டுள்ளன.
# பன்றித்தலைச்சி அம்மன் கோவில்

**பன்றித்தலைச்சி அம்மன் கோவில்** யாழ். குடாநாட்டில் உள்ள வரலாற்றுப்புகழ் பெற்ற கண்ணகி ஆலயங்களுள் ஒன்று. இது யாழ்ப்பாணத்தின் தென்மராட்சிப் பகுதியில், சாவகச்சேரி-புத்தூர் வீதியில் உள்ள மட்டுவில் கிராமத்தில் அமைந்துள்ளது.
# பன்றித்தலைச்சி அம்மன் கோவில்

## ஆலயம்

அம்பாளின் ஆலயம் 1750ஆம் ஆண்டுப் பகுதியில் நிர்மாணிக்கப்பட்டதாக ஆலயத்தின் மூலஸ்தானத்தின் பின்புறமாக பித்தளையில் பொறிக்கப்பட்ட எழுத்துக்கள் சான்று பகர்கின்றன. ஆலயத்திற்கு வருகைதரும் அடியவர்கள் நீராடுவதற்கு வசதியாக ஆலயத்தின் தெற்குப் பக்கத்தில் 100 அடி நீளம் அகலம் உடைய தீர்த்தக் கேணி அமைந்துள்ளது. அங்கு பொங்கல் பொங்கி அம்பாளுக்கு நிவேதித்து வரும் அடியவர்களிற்கும் வழங்கி இஷ்ட சித்திகளைப் பெறுவர். முற்காலத்தில் அம்பாள் மட்டுவில் பகுதியில் இயற்கை வனப்பு நிறைந்த கிராமத்தில் உறைந்து பல அற்புதங்களையும் அருளாட்சியையும் வழங்கி வந்ததாக வரலாறுகள் கூறிவருகின்றன.
# பன்றித்தலைச்சி அம்மன் கோவில்

## ஆலயம்

### காரணப் பெயர்

இவ்வாலயத்தில் பறையடிக்கும் பக்தன் ஒருவன் தனது குலத்தொழிலான புலைத்தொழிலையும் செய்து வந்தான். அன்றொருநாள் அவனெறிந்த கூரிய ஆயுதம் இலக்குத் தவறியோ அல்லது திருவருட் செயலாகவோ பசு ஒன்றின் மீது பட்டது. உடனே அப்பசு துடிதுடித்து இறந்தது. அம்மன் மீது அளவற்ற பக்தி கொண்ட அந்த பக்தன் வருந்தி, பின்னர் தெய்வத்தின் துணை இருக்கிறதே என்ற துணிவோடு அந்தப் பசுவை ஆலயத்திற்கு தென்கிழக்கு பகுதியில் புதைத்து விட்டான்.  
நடந்த சம்பவத்தை எப்படியோ தெரிந்து கொண்ட மாட்டுச்சொந்தக்காரன் பக்தன் மீது நடவடிக்கை எடுத்தான். பசுக்கொலை புரிந்த பாதகத்திற்காக தன் மீது சுமத்தப்பட்ட குற்றச்சாட்டுக்குப் பயந்த பக்தன் தனக்கு அபயம் அளிக்கும்படி அன்னையிடம் வேண்டினான். அன்றிரவு அடியவனின் கனவில் முதிய விதவைக்கோலத்தில் காட்சி கொடுத்த அம்மை நாளைய தினம் பன்றி எச்சங்களையே புதைத்ததாகச் சொல்லச் சொன்னதாகவும், மாட்டுத்தலை புதைக்கப்பட்ட இடத்தில் பன்றித்தலையே கிடைத்ததாலும், தேவிக்கு பன்றித்தலைச்சி என்ற பெயர் ஏற்பட்டதாக மரபுரைகள் சொல்கின்றன. தனது பக்தனுக்கு கிழக்கோலத்தில் கனவில் காட்சி கொடுத்த காரணத்தாற் போலும் அன்னையைப் பற்றிப் பேசும் போது "கிழவி' எனக் குறிப்பிட்டுப் பேசுவோர் மட்டுவிலில் இன்றும் வாழ்கிறார்கள்.
# பன்றித்தலைச்சி அம்மன் கோவில்

## ஆலயம்

### ஆலய வளர்ச்சி

இந்த ஆலயம் கி. பி. 1750 ஆம் ஆண்டில் திருநாகர் கதிர்காமர் என்பவரால் வைரக் கற்களை (வெள்ளைக் கற்கள்) கொண்டு கட்டப் பெற்றதை நாம் அறிய முடிகிறது. 1946 ஆம் ஆண்டில் முதன் முதலாக கும்பாபிடேகம் செய்யப்பட்டதுடன் அதே ஆண்டு மார்கழித் திருவெம்பாவையில் கொடியேற்றத் திருவிழாவும் முதன் முதலாக இடம்பெற்றது. 1952இல் இருந்து ஆறுகால நித்திய பூசை நடைமுறைக்கு வந்தது.
# பன்றித்தலைச்சி அம்மன் கோவில்

## ஆலயம்

### திருவிழாக்கள்

திருவெம்பாவைக் கொடியேற்றத்துடன் 10 நாட்கள் பூசை நடைபெறும்.யாழ்ப்பாணப் பகுதியில் உள்ள சைவ மக்கள் பங்குனித் திங்களில் அம்பாள் கேணித் தீர்த்தத்தில் தலை முழுகி பொங்கலிட்டு கோவில் வாசலில் தாங்களே படைத்து வணங்குவார்கள். பொங்கல் தலமாகவும், தீர்த்தச்சிறப்பும், மூர்த்திப்பெருமையும் ஒருங்கே வாய்க்கப் பெற்ற தலமாகவும் இக்கோவில் விளங்குகிறது.
# மெல்பேர்ண் வக்ரதுண்ட விநாயகர் கோயில்

**வக்ரதுண்ட விநாயகர் கோயில்** அவுஸ்திரேலியாவின் விக்டோரியா மாநிலத்தில் மெல்பேர்ண் நகரில் உள்ள *த பேசின்* என்ற புறநகரில் அமைந்துள்ள ஒரு விநாயகர் கோயிலாகும்.
# மெல்பேர்ண் வக்ரதுண்ட விநாயகர் கோயில்

## வரலாறு

கோயில் கட்டுவதற்கான ஆரம்ப கட்ட நடவடிக்கைகள் 1989-ஆம் ஆண்டில் இடம்பெற்றது. அப்போது காஞ்சி காமகோடி பீடம் ஒரு விநாயகர் விக்கிரகத்தை வழங்கியிருந்தது. அத்துடன் ஒரு வெண்கல விக்கிரகமும் வாங்கப்பட்டிருந்தது. அங்கு வாழ்ந்த இந்துக்களின் பலத்த முயற்சியின் பின் பயன்படுத்தப்படாத ஒரு பழைய தேவாலயம் வாங்கப்பட்டு, ஸ்தபதிகளின் துணையுடன் 1991-92 ஆம் ஆண்டில் அது கோயிலாக்கப்பட்டு 1992 அக்டோபர் 11 ஆம் நாளில் குடமுழுக்கு நடத்தப்பட்டது. இக்கோயில் மெல்பேர்ண் இந்து சங்கத்தினரால் நிர்வகிக்கப்படுகிறது.
# மெல்பேர்ண் வக்ரதுண்ட விநாயகர் கோயில்

## அமைப்பு

மூலத்தானத்தில் வக்ரதுண்ட விநாயகரையும் மற்றும் உரிய இடங்களில் சிவன், விட்டுணு, வள்ளி தெய்வானை சமேதரராக முருகன், அபிராமி, துர்க்கை, மற்றும் நவக்கிரகங்களையும் இந்தக் கோயில் கொண்டுள்ளது.
# மெல்பேர்ண் வக்ரதுண்ட விநாயகர் கோயில்

## சிறப்பு நாட்கள்

தினமும் இக்கோயில் வழிபாட்டிற்காக திறந்து வைக்கப்பட்டுள்ளது. ஆண்டு முழுவதும் சிறப்பு நாட்களில் சிறப்புப் பூசைகள் நடைபெறுகின்றன.
# மெல்பேர்ண் வக்ரதுண்ட விநாயகர் கோயில்

## கோயில் நடவடிக்கைகள்

மெல்பேர்ண் இந்து சங்கம் 'சைவநெறி' என்ற பெயரில் செய்திப் பத்திரிகை ஒன்றைத் தமிழிலும் ஆங்கிலத்திலும் காலாண்டுக்கு ஒரு முறை வெளியிட்டு வருகிறது. இளைஞரை கோயில் நடவடிக்கைகளில் ஈடுபடுத்தும் ஓர் இளைஞர் சங்கம் இக்கோயிலில் உள்ளது.
# கிர்க்காஃபின் மின்சுற்று விதிகள்

**கிர்க்காஃபின் விதிகள்** (*Kirchhoff's circuit laws*) மின்சுற்றுகளில் மின்னோட்டம், மின்னழுத்தம் ஆகியவற்றைக் கணிக்க உதவுகின்றன. இவ்விதிகள் இரண்டு:
1. கிர்ச்சாஃபின் மின்னோட்ட விதி
1. கிர்ச்சாஃபின் மின்னழுத்த விதி
இவ்விதிகளை கிர்க்காஃப் (*Gustav Kirchhoff*) என்ற ஜெர்மானிய அறிஞர் 1845 இல் முதலில் எடுத்துக் கூறினார்.
# கிர்க்காஃபின் மின்சுற்று விதிகள்

## கிர்க்காஃபின் மின்னோட்ட விதி

கிர்க்காஃபின் மின்னோட்ட விதி பின்வருமாறு:  
எந்த ஒரு புள்ளியிலும், அதன் உள் நுழையும் மின்னோட்டங்களின் கூட்டுத்தொகை, வெளியேறும் மின்னோட்டங்களின் கூட்டுத்தொகைக்குச் சமமானதாகும். [அல்லது] ஒரு மின்சுற்றில், எந்தவொரு சந்திப்பிலும் சந்திக்கின்ற மின்னோட்டங்களின் குறியியல் கூட்டுத்தொகை சுழியாகும்.
இது பின்வரும் சமன்பாட்டினால் தரப்படும்:  
:<math>\sum_{k=1}^n {I}_k = 0</math>  
இங்கு, *n* என்பது ஒரு புள்ளியில் உள்நுழையும் அல்லது வெளியேறும் மின்னோட்டங்களின் எண்ணிக்கை.  
கலப்பு மின்னோட்டங்களுக்கு இச்சமன்பாடு பின்வருமாறு தரப்படும்:  
:<math>\sum_{k=1}^n \tilde{I}_k = 0</math>  
உற்று நோக்கினால் இது மின்னணுக்களின் அழியாமையின் விளைவு எனக் காணலாம்.  
இவ்விதி மின்சுற்றில் மின்னணுக்கள் ஒரு இடத்தில் குவியாமல் சீரான மின்னணு அடர்த்தியுடன் நகர்ந்தால் மட்டுமே செல்லுபடியாகும். குறிப்பாக, கொண்மியின் தகடுகளின் வழியாக மின்னோட்டம் பாய இயலாது; தகட்டில் மின்னணுக்கள் குவிகின்றன. எனினும், கொண்மியின் பெயர்வு மின்னோட்டத்தைக் கணக்கில் கொண்டால் இவ்விதி செல்லுபடியாகும்.  
மேலும் நுட்பமாக, இவ்விதியை கீழ்க்கண்ட சமன்பாட்டிலிருந்து புரிந்து கொள்ளலாம்.
:<math>\nabla \cdot \mathbf{J} = -\nabla \cdot \frac{\partial \mathbf{D}}{\partial t} = -\frac{\partial \rho}{\partial t}</math>  
இது மின்னணுக்களின் அழியாமையையே கூறுகிறது. அதாவது, ஒரு மூடப்பட்ட பரப்பிலிருந்து வெளியேறும் மொத்த மின்னோட்டத்தின் கூட்டுத்தொகை, அப்பரப்பால் சூழப்பட்ட பருமனுக்குள் உள்ள மின்னணுக்களின் எண்ணிக்கையின் மாறுவீதத்திற்குச் சமமாகும்.
# கிர்க்காஃபின் மின்சுற்று விதிகள்

## கிர்ச்சாஃபின் மின்னழுத்த விதி

ஒரு மூடப்பட்ட தடத்தைச் சுற்றி விழும் மின்னழுத்த வேறுபாடுகளின் கூட்டுத்தொகைச் சுழியாகும்.
இது ஆற்றல் அழியாமையின் விளைவாகும்.
# திணை (உயிரியல்)

's presentation of a three-kingdom system (தாவர இனம், Protista, விலங்கு) in his 1866 *Generelle Morphologie der Organismen*.]]  
உயிரியலில், **இராச்சியம்** (*Kingdom*) அல்லது **உயிரித்திணை** என்பது, உயிரினங்களுக்கான, அறிவியல் வகைப்பாட்டுப் படிநிலையில் மிக உயர்ந்த அல்லது மிக உயர்ந்த நிலைக்கு அண்மையாக உள்ளவை, வகைப்பாட்டியல் அலகு ஒன்றைக் குறிக்கும். இராச்சியம் மிக உயர்ந்த நிலையாகக் கொள்ளப்படாதவிடத்து, அதற்கும் மேலாக ஆட்களம் (Domain or Empire) என்னும் அலகு பயன்படுத்தப்பட்டது. இராச்சியத்திற்குக் கீழான அலகாக தொகுதிகள் வகைப்படுத்தப்பட்டன. அதற்குக் கீழாகச் செல்லும் படிநிலைகளில் முறையே வகுப்பு, வரிசை, குடும்பம், பேரினம், இனம் என்பன வகைப்படுத்தப்பட்டன.
# திணை (உயிரியல்)

## இரண்டு இராச்சியங்கள்

கரோலஸ் லின்னேயஸ் இற்கு முன்னான காலப் பகுதியில் தாவரங்களும், விலங்குகளும் தனித்தனி இராச்சியங்களாகக் கருதப்பட்டு வந்தது. பொ.ஊ.மு. 4ஆம் நூற்றாண்டில் அரிஸ்டாட்டில் உயிரினங்களை தாவரம், விலங்கு எனப் பிரித்திருந்தார். அரிஸ்டாட்டல் மேலும் விலங்குகளை வகைப்படுத்தினார். அவரது மாணவரான தியாஃப்ரேஸ்டஸ் (Theophrastus) தாவரங்களை வகைப்படுத்தினார். ஆனால் தொடர்ந்து வந்த காலங்களில் அவர்களது வகைப்பாட்டியல் போதுமற்றதாக உணரப்பட்டதனால், கைவிடப்பட்டது.  
1735 இல் கரோலஸ் லின்னேயஸ் தான் எழுதிய நூலில், உயிரினங்களை தாவரங்கள், விலங்குகள் என இரண்டு இராச்சியங்களாகப்பிரித்ததுடன், உயிரற்ற கனிமங்களை அவற்றிலிருந்து வேறுபடுத்தினார். இவரே முதன் முதலாக அனைத்துலக தரத்திற்கு வகைப்பாட்டியலை ஏற்படுத்தியதுடன், புதிய உயிரியல் வகைப்பாடு, மற்றும் இருசொற் பெயரீட்டு முறையையும் அறிமுகப்படுத்தினார்.
# திணை (உயிரியல்)

## மூன்று இராச்சியங்கள்

1674 இல் நுண்ணோக்கியியலின் தந்தை என அழைக்கப்படும் ஆன்டன் வான் லீவன்ஹூக் என்பவர் நுண்ணோக்கியால் அவதானிக்கப்படக் கூடிய நுண்ணுயிர்களைப்பற்றி வெளிப்படுத்தினார். அவரால் அவதானிக்கப்பட்ட ஒரு கல உயிரினங்கள் (ஒற்றைக்கல உயிரினங்கள்) விலங்கு இராச்சியத்துள்ளும், தாவர இராச்சியத்துள்ளும் வகைப்படுத்தப்பட்டன. அசையக்கூடியன, விலங்குகளின் கீழ் அடங்குபவைபுரோட்டோசோவா (Protozoa) தொகுதியிலும், நிற பாசிகள் அல்லது அல்காக்களும், பாக்டீரியாக்களும் தாவரங்களின் கீழ் வரும் தலோபைட்டா அல்லது புரோட்டாபைட்டா பிரிவுகளுள்ளும் வகைப்பாடு செய்யப்பட்டன. பல உயிரினங்கள் இரண்டு வகை இராச்சியத்துள்ளும் அடக்கப்பட்டன. அறிவியல் முன்னேற்றமடைந்து செல்லச் செல்ல, மிக அதிகளவிலான உயிரினங்கள் கண்டுபிடிக்கப் பட்டதுடன், வகைப்பாட்டியலும் பொருத்தமற்றதாகத் தோன்றியது".. இந்தச் சிக்கலைத் தவிர்க்க, 1866 இல் ஏர்ன்ஸ்ட் ஹேக்கல் என்பவர் அதிநுண்ணுயிரி ( Protista) என்னும் மூன்றாவது இராச்சியமொன்றை ஒருவாக்கும் கருத்தை முன்வைத்தார். தற்போது பயன்படுத்தப்பட்டு வரும் வகைப்பாட்டியல் முறையானது, ஐந்து அல்லது ஆறு இராச்சியங்களை உள்ளடக்கியுள்ளது.
# திணை (உயிரியல்)

## நான்கு இராச்சியங்கள்

### இரண்டு ஆட்களங்கள்

பாக்டீரியா, மற்ற உயிரினங்களிலிருந்தும் வேறுபட்ட வகையில், கரு இல்லாத அமைப்பைக் கொண்டிருப்பது கண்டுபிடிக்கப்பட்டது. இதனைத் தொடர்ந்து சட்டன் (Édouard Chatton) என்பவர் 1925 ஆம் ஆண்டளவில், மெய்யான கருவைக் கொண்ட அமைப்புடையவை மெய்க்கருவுயிரி (Eukaryota) என்றும், கருமென்சவ்வால் சூழப்பட்ட வரையறுக்கப்பட்ட கருவைக் கொண்டிராதவை நிலைக்கருவிலி (Prokaryota) என்றும் கூறினார். மெய்க்கருவுயிரி, நிலைக்கருவிலி ஆகியவற்றுக்கிடையிலான வேறுபாடுகளைச் சுட்டிக்காட்டி அதனை வகைப்பாட்டியலில் சேர்ப்பதற்கு முன்மொழிந்தார். இதனால் இராச்சியத்திற்கு மேலான ஒரு வகைப்பாட்டியல் அலகொன்றின் தேவை ஏற்பட்டது. அந்த அலகே, மேல் இராச்சியம், அல்லது Empire அல்லது ஆட்களம் எனப் பெயரிடப்பட்டது. சட்டனுடைய முன்மொழிவு உடனடியாக ஏற்றுக்கொள்ளப் படவில்லை.
# திணை (உயிரியல்)

## நான்கு இராச்சியங்கள்

### நான்கு இராச்சியங்கள்

1938 இல் ஹேபர்ட் கோப்லண்ட் (Herbert Copeland) என்பவர் இன்னொரு முறையை முன்வைத்தார். இதன்படி தெளிவான கருவற்ற உயிரினங்களான மெய்க்கருவிலிகளை மொனேரா (Monera) என்னும் தனியான இராச்சியத்தினுள் அடக்கினார். இதுவே பாக்டீரியா, நீலப்பச்சைப்பாசி போன்றவற்றை உள்ளடக்கி இருந்தது. கோப்லண்டின் நான்கு இராச்சியப் பகுப்பு, தெளிவான கருவுள்ள ஒற்றைகல மெய்க்கருவுயிரி உயிரினங்களை அதிநுண்ணுயிரி (Protista) என்னும் இராச்சியத்திலேயும், ஏனைய மெய்க்கருவுயிரிகளான விலங்குகளையும், தாவரங்களையும் தனித்தனி இராச்சியங்களாகவும் கொண்டிருந்தது.  
காலப்போக்கில் மெய்க்கருவுயிரி, நிலைக்கருவிலி வேறுபாட்டின் முக்கியத்துவம் புலப்படத் தொடங்கியது. 1960 ஆண்டளவில், ஸ்டேனியர் (Stanier), வான் நீல் (van Niel ) என்பவர்கள் சட்டனுடைய இரண்டு ஆட்களங்களையும் பிரபலப்படுத்தி, அவ்விரு ஆட்களங்களுக்குக் கீழே மேற்குறிப்பிட்ட நான்கு இராச்சியங்களையும் வகைப்படுத்தினர். ஏனைய இரண்டு இராச்சியங்களும் அதிநுண்ணுயிரிகளும், மொனராவுமாகும்.  
இந்த ஐந்து இராச்சிய முறையானது, இரண்டு ஆட்கள முறையுடன் இணந்திருக்கலாம்.
# பன்னாட்டுத் தமிழ் நடுவம்

தமிழ்ப் பண்பாட்டின் பல்வேறு கூறுகளை வெளிப்படுத்தவும் வளர்க்கவும், அமெரிக்காவில் உருவாக்கப்படும் ஒரு பல்கலைக்கழக பண்பாட்டு மையமே **பன்னாட்டுத் தமிழ் நடுவம்** ஆகும். இதன் முதல் கட்டிடத் தொகுதி நிர்வாக பணிமனை, நூலகம், பொருட்காட்சியகம், பதிப்பகம், கலையரங்கம், மண்டபம், ஐந்து நட்சத்திர விடுதி ஆகியவற்றை கொண்டிருக்கும். இது உலகளாவிய தமிழர்களின் ஒரு கூட்டு முயற்சியாகும்.
# மெல்பேர்ண் சிவா விஷ்ணு கோயில்

**சிவா விஷ்ணு கோயில்** அவுஸ்திரேலியாவின் மெல்பேர்ண் மாநகரத்திலிருந்து சுமார் 55கிமீ தென்கிழக்காக அமைந்துள்ள கரம் டௌன்ஸ் (Carrum Downs) என்னும் இடத்தில் அமைந்துள்ளது.
# மெல்பேர்ண் சிவா விஷ்ணு கோயில்

## வரலாறு

1982 ஆம் ஆண்டில் உருவான இந்து சங்கத்தின் பல ஆண்டு முயற்சியின் பயனாக இக் கோயில் உருவாகியது. 1994 ஆம் ஆண்டு மே மாதம் கும்பாபிஷேகம் நடைபெற்றது.
# மெல்பேர்ண் சிவா விஷ்ணு கோயில்

## அமைப்பு

Port Phillip Bay, Patterson River ஆகியவற்றைச் சூழ்ந்துள்ள அழகான தடாகங்களுக்கு அருகில் இது அமைந்துள்ளது. சிவனையும் விஷ்ணுவையும் முறையே வழிபடும் சைவம், வைஷ்ணவம் ஆகிய இரு வழிபாட்டு முறைகளையும் ஒன்றுபடுத்தும் ஒரு முயற்சியாக உருவாகியதே இக்கோயில். இது இந்து சமய மரபுகளும் அவுஸ்திரேலிய கட்டிட நடைமுறைகளும் கலந்த முறையில் அமைக்கப்பட்டுள்ளது.
# மெல்பேர்ண் சிவா விஷ்ணு கோயில்

## தினசரி பூசைகள்

இக்கோயிலில் தினசரி காலை 7.30 மணிக்கு உஷத் காலப் பூசையும், 8.30 மணிக்கு காலை சந்திப் பூசையும், 11.00 மணிக்கு உச்சிக் காலப் புசையும், மாலை 5.30 மணிக்கு சாயரட்சைப் பூசையும் 7.00 மணிக்கு மாலைப் பூசையும் 8.30 மணிக்கு அர்த்த சாமப் பூசையும் நடைபெற்று வருகின்றன.
# சி. சரவணபவன்

**சிற்பி சி. சரவணபவன்** (28 பெப்ரவரி 1933 - 9 நவம்பர் 2015) ஈழத்தின் குறிப்பிடத்தக்க ஓர் எழுத்தாளர். சிறுகதையாசிரியர், நாவலாசிரியர், இதழாசிரியர் எனப் பல தளங்களிலும் இயங்கியவர். கலைச்செல்வி இதழின் ஆசிரியராகப் பணியாற்றியவர்.
# சி. சரவணபவன்

## வாழ்க்கை

சிவசரவணபவன் 1933 ஆம் ஆண்டில் யாழ்ப்பாண மாவட்டம் காரைநகரில்
- எழுத்தாளர் ஊக்குவிப்பு மையத்தின் தமிழியல் விருது 2011
# சி. சரவணபவன்

## வெளிவந்த நூல்கள்

- *நிலவும் நினைவும்* - சிறுகதைத்தொகுதி
- *சத்திய தரிசனம்* - சிறுகதைத்தொகுதி
- *உனக்காகக் கண்ணே* - நாவல்
- *நினைவுகள் மடிவதில்லை*
# தேன்மொழி (இதழ்)

**தேன்மொழி** ஈழத்தில் கவிதைகளுக்காக வெளிவந்த முதலாவது சஞ்சிகையாகும். புரட்டாதி 1955 இல் முதன்முதலில் வெளிவந்த மாத இதழான தேன்மொழியின் ஆசிரியரும் வெளியீட்டாளரும் வரதர் ஆவார். இணையாசிரியராக மஹாகவி உருத்திரமூர்த்தி பணியாற்றினார். தேன்மொழி பதினாறு பக்கங்களுடன் அழகிய சிறிய அமைப்பில் வெளியானது. மொத்தம் ஆறு இதழ்கள் மட்டுமே வெளிவந்தன.
# முத்தையா முரளிதரன்

**முத்தையா முரளிதரன்** (*Muttiah Muralitharan*, பிறப்பு: ஏப்ரல் 17, 1972, கண்டி) பொதுவாக **முரளி** என்றும் அழைக்கப்படுகிறார். இலங்கையின் மலையகத் தமிழரான இவர் இலங்கைத் துடுப்பாட்ட அணியின் முன்னாள் சுழற்பந்து வீச்சாளர் ஆவார். 2002 ஆம் ஆண்டில் விசுடன் துடுப்பாட்டாளர்களின் நாட்குறிப்பானது இவரை தேர்வுத் துடுப்பாட்ட வரலாற்றில் மிகச்சிறந்த பந்து வீச்சாளர் எனக் குறிப்பிடுகிறது.  
தேர்வு துடுப்பாட்டப் போட்டிகளில் விளையாடி 800 இலக்குகளை (விக்கெட்டுகளை) வீழ்த்தி சாதனை படைத்துள்ளார். சூலை 22, 2010 ஆம் ஆண்டில் தேர்வுத் துடுப்பாட்டப் போட்டிகளிலிருந்து ஓய்வு பெற்றார். ஒருநாள் பன்னாட்டுத் துடுப்பாட்டத்திலும், தேர்வுத் துடுப்பாட்டத்திலும் அதிக இலக்குகளை வீழ்த்தியவர் என்ற சாதனையைப் படைத்துள்ளார். இந்தியத் துடுப்பாட்டக் கட்டுப்பாடு வாரியத்தின் துடுப்பாட்ட காட்சியகத்தில் இடம்பிடித்த ஒரே இலங்கைத் துடுப்பாட்ட அணி வீரர் ஆவார். தெரன தொலைக்காட்சி வழங்கும் 2017 ஆம் ஆண்டிற்கான சிறந்த இலங்கை வீரர் விருதினைப் பெற்றார்.  
பெப்ரவரி 5, 2009 ஆம் ஆண்டில் இந்தியத் துடுப்பாட்ட அணிக்கு எதிராக விளையாடிய போது கவுதம் கம்பீரை வீழ்த்திய போது பாக்கித்தான் துடுப்பாட்ட அணியின் முன்னாள் வீரரான வசீம் அக்ரமின் சாதனையான ஒருநாள் பன்னாட்டுத் துடுப்பாட்டப் போட்டியில் 502 இலக்குகள் எனும் சாதனையை முரளிதரன் முறியடித்தார். தேர்வுத் துடுப்பாட்டப் போட்டிகளில் அதிக இலக்குகளைப் பெற்ற ஷேன் வோர்ன் சாதனையை டிசம்பர் 3, ,2007 ஆம் ஆண்டில் முறியடித்தார்.  
சராசரியாக ஒரு தேர்வுத் துடுப்பாட்டப் போட்டிகளில் ஆறு இலக்குகளைப் பெற்றுள்ளார். தலைசிறந்த பந்து வீச்சாளர்களில் ஒருவராகக் கருதப்படுகிறார்.இந்தியத் துடுப்பாட்டக் கட்டுப்பாடு வாரியத்தின் சிறந்த பந்துவீச்சாளர்களின் தரப்பட்டியலில் தேர்வுத் துடுப்பாட்டத்தின் சிறந்த பந்துவீச்சாளராக 1,711 நாட்கள் முதல் இடத்தில் நீடித்தார்.  
இவரின் துடுப்பாட்டக் காலங்களில் பல சர்ச்சையான நிகழ்வுகள் நடந்துள்ளன. இவரின் அதிநீட்டம் பந்து வீசும் முறையானது நடுவர்களாலும் (துடுப்பாட்டம்) துடுப்பாட்ட வாரியங்களினாலும் சந்தேகத்திற்கு உள்ளாக்கப்பட்டன. பின் பலபரிசோதனைகளுக்குப் பிறகு 1996 மற்றும் 1999 ஆகிய ஆண்டுகளில் இந்தியத் துடுப்பாட்டக் கட்டுப்பாடு வாரியம் இவரின் பந்து வீச்சு முறை சரியாக உள்ளதாகத் தெரிவித்து விளையாட அனுமதித்தது. சூலை 18, 2010 ஆம் ஆண்டில் காலியில் நடைபெற்ற இந்தியத் துடுப்பாட்ட அணிக்கு எதிரான முதல் போட்டியின் இறுதி நாளில் தனது ஓய்வினை அறிவித்தார். அந்தப் போட்டியின் போது 8 இலக்குகளை வீழ்த்தினார். பிரக்யான் ஓஜாவினை வீழ்த்திய பிறகு தேர்வுத் துடுப்பாட்டத்தில் 800 இலக்குகளை வீழ்த்தியவர் எனும் சாதனையைப் படைத்தார்.  
2004 ஆம் ஆண்டு ஐக்கிய நாடுகளின் உலக உணவுத் திட்டத்தின் தூதுவராக இணைந்ததோடு வறுமை-எதிர்ப்பு திட்டமொன்றிலும் தன்னை ஈடுபடுத்திக் கொண்டார். 2004 ஆம் ஆண்டு ஆழிப்பேரலையில் இருந்து 20 நிமிடங்களில் உயிர் தப்பிய முரளிதரன் பின்னர் அதனால் பாதிக்கப்பட்டவர்களுக்கு உதவி செய்தார்..  
இலங்கை துடுப்பாட்ட அணியில் விளையாடும் ஒரு சில தமிழர்களில் ஒருவரான முரளி 2005 ஆம் ஆண்டில் இந்தியரான மதிமலர் இராமானுதியைத் திருமணம் செய்து கொண்டார்.
# முத்தையா முரளிதரன்

## துடுப்பாட்ட வீரராக

இலங்கை அணிக்காக 1992 ஆம் ஆண்டில் முதல் தேர்வுத் துடுப்பாட்ட போட்டியில் 1992 ஆம் ஆண்டில் ஆஸ்திரேலியாவுக்கு எதிராக கொழும்பு பிரேமதாச அரங்கில் விளையாடினார். தனது முதல் ஒருநாள் பன்னாட்டுத் துடுப்பாட்ட போட்டியை ஆகஸ்டு 12, 1993 ஆம் ஆண்டில் இந்திய அணிக்கு எதிராக கொழும்பு ஆர். பிரேமதாச அரங்கத்தில் விளையாடினார்.  
*துடுப்பாட்ட உலகின் விவிலியம்* என வர்ணிக்கப்படும் விசுடன் துடுப்பாட்டாளர்களின் நாட்குறிப்பு சஞ்சிகை உலகின் தலைசிறந்த வீரராக முரளிதரனைத் தெரிவு செய்துள்ளது. இந்த விருது வழங்கும் முறை உருவாக்கப்பட்டு நான்காவது வீரராக இம்முறை முரளிதரன் விஸ்டன் சஞ்சிகையால் தெரிவு செய்யப்பட்டுள்ளார். ஏற்கனவே, இந்த விருதுகளை இவுஸ்திரேலியாவின் றிக்கி பொன்டிங் மற்றும் ஷேன் வோர்ன், இங்கிலாந்தின் அன்றூ பிளின்டோவ் ஆகியோர் பெற்றுள்ளனர். 1992 ஆம் ஆண்டில் இலங்கை அணிக்கு விளையாடத் தொடங்கியதில் இருந்து இதுவரை 800 தேர்வு இலக்குகளையும் 500க்கும் அதிகமான ஒருநாள் இலக்குகளையும் வீழ்த்திச் சாதனை புரிந்துள்ளார். ஸ்டீவ் வா முத்தையா முரளிதரனை பந்து வீச்சின் டொன் பிறட்மன் என வர்ணித்துள்ளார்.
# முத்தையா முரளிதரன்

## உலகசாதனைகளும் அடைவுகளும்

முத்தையா முரளிதரன் பல உலக சாதனைகளை நிகழ்த்தியுள்ளார்:  
- தேர்வு மற்றும் ஒருநாள் ஆட்டங்களில் மொத்தமாக அதிகூடிய இலக்குகள் பெற்றவர் (1155 இலக்குகள் ஜூலை 14 2007இன் படி)
- தேர்வு துடுப்பாட்டத்தில் போட்டியொன்றில் 10 இலக்குகளுக்கதிகமாக அதிக சந்தர்ப்பங்களில் பெற்றவர் (20).
- தேர்வு துடுப்பாட்டத்தில் போட்டியொன்றில் ஐந்து இலக்குகளுக்கதிகமாக அதிக சந்தர்ப்பங்களில் பெற்றவர (60)
- ஜிம் லேக்கர் (இங்கிலாந்து) மற்றும் முரளிதரன் மாதிரமே தேர்வு துடுப்பாட்டத்தில் சுற்று ஒன்றில் ஒன்பது இலக்குகளை இருமுறைப் பெற்றவர்களாவர்.
- தேர்வுதுடுப்பாட்ட நாடுகள் அனைத்திற்கும் எதிராக 50 இலக்குகளைப் பெற்ற ஒரே வீரர்.
- தேர்வுதுடுப்பாட்ட நாடுகள் அனைத்திற்கும் எதிராக ஒரு போட்டியில் 10 இலக்குகளைப் பெற்ற ஒரே வீரர்.
- வேகமான 350, 400, 450, 500, 550, 600, 650 மற்றும் 700 தேர்வு இலக்குகளைப் பெற்றவர்.
- நான்கு அடுத்தடுத்த தேர்வுப் போட்டிகளில் 10 இலக்குகளைப் பெற்ற ஒரே வீரர். முரளி இதனை இருமுறைச் செய்துள்ளார்.
- தேர்வு துடுப்பாட்டத்தில் நேரடி ஆட்டமிழப்புகள் அதிகமாக கொண்ட வீரர். (153)
- அதிக சாதகமான களத்தார்/பந்துவீச்சாளர் சோடி பிடி,மகெல ஜயவர்தனா - பந்து முரளி(63)
# முத்தையா முரளிதரன்

## புதிய தரவுகள் 12 பெப்ரவரி 2011 உள்ளபடி

### துடுப்பாட்டம்

**இதுவரை விளையாடியுள்ள உலகக் கிண்ணப் போட்டிகள்: 31**
- விளையாடிய இனிங்ஸ்: 11
- ஆட்டமிழக்காமை: 4
- ஓட்டங்கள்: 62
- கூடிய ஓட்டம்: 16
- சராசரி: 8.85,
- 100கள்: 0,
- 50கள் :0,  
**இதுவரை விளையாடியுள்ள ஒருநாள் சர்வதேச போட்டிகள்: 341**
- விளையாடிய இனிங்ஸ்: 160
- ஆட்டமிழக்காமை: 62
- ஓட்டங்கள் :667
- கூடிய ஓட்டம் 33 (ஆட்டமிழக்காமல்)
- சராசரி: 6.80
- 100 கள்: 0
- 50கள்: 0  
**இதுவரை விளையாடியுள்ள ஏ- தர போட்டிகள்: 444**
- விளையாடிய இனிங்ஸ்: 203
- ஆட்டமிழக்காமை: 75
- ஓட்டங்கள்: 938
- கூடிய ஓட்டம்: 33(ஆட்டமிழக்காமல்)
- சராசரி: 7.32
- 100கள்: 0
- 50கள்: 0.
# முத்தையா முரளிதரன்

## புதிய தரவுகள் 12 பெப்ரவரி 2011 உள்ளபடி

### பந்து வீச்சு

**இதுவரை விளையாடியுள்ள உலகக் கிண்ணப் போட்டிகள்: 31**
- வீசிய பந்துகள் :1635
- கொடுத்த ஓட்டங்கள்:1044
- கைப்பற்றிய விக்கட்டுக்கள் :53
- சிறந்த பந்து வீச்சு: 4/19
- சராசரி: 19.69
- ஐந்து விக்கட்டுக்கள்: 0
**இதுவரை விளையாடியுள்ள ஒருநாள் சர்வதேச போட்டிகள்: 341**
- வீசிய பந்துகள் :18385
- கொடுத்த ஓட்டங்கள்:12035
- கைப்பற்றிய விக்கட்டுக்கள் :519
- சிறந்த பந்து வீச்சு: 7/30
- சராசரி: 23.18
- ஐந்து விக்கட்டுக்கள்: 10
**இதுவரை விளையாடியுள்ள ஏ- தர போட்டிகள் போட்டிகள்: 444**
- வீசிய பந்துகள் :23308
- கொடுத்த ஓட்டங்கள்:14979
- கைப்பற்றிய விக்கட்டுக்கள் :666
- சிறந்த பந்து வீச்சு: 7/30
- சராசரி: 22.49
- ஐந்து விக்கட்டுக்கள்: 12
# டார்வின் சித்தி விநாயகர் கோயில்

**சித்தி விநாயகர் கோயில்** அவுஸ்திரேலியாவின் வட பிராந்தியத்தின் (Northern Territory) தலைநகரான டார்வினில் இருந்து 15கிமீ வடக்கே Malak என்னும் இடத்தில் அமைந்துள்ளது.
# டார்வின் சித்தி விநாயகர் கோயில்

## வரலாறு

டார்வினில் வாழும் சைவ மக்கள் தமக்கென ஒரு கோயிலை அமைப்பதற்காக வட பிராந்திய அரசு Malak என்னும் இடத்திலுள்ள நிலத்தை வழங்கியது. ஆரம்பத்தில் பஜனை மண்டபம் ஒன்று கட்டப்பட்டு 1992 ஆம் ஆண்டு ஏப்ரல் மாதம் 5 ஆம் திகதி தொடக்கம் அதில் பஜனை ஆரம்பிக்கப்பட்டது. அன்று தொடக்கம் விசேட தினங்கள் கொண்டாடப்பட்டு வந்தது. ஓர் ஆண்டுக்குள் இந்திய ஸ்தபதிகளினால் அதனுள் கோயில் அமைக்கப்படடது. கோயிலின் மூலஸ்தான மூர்த்தியாக சித்தி விநாயகர் தாபிக்கப்பட்டு 1993 ஆம் ஆண்டு ஐப்பசி மாதத்தில் கும்பாபிஷேகம் நடத்தப்பட்டது.
# டார்வின் சித்தி விநாயகர் கோயில்

## அமைப்பு

மண்டபத்தினுள் மூஷிகம், பலிபீடம் ஆகியனவும், தெட்சணாமூர்த்தி, சிவலிங்கம், விஷ்ணு, பிரம்மா, சிவகாமி சமேதரராக நடராஜர், வள்ளி தெய்வானை சமேதரராக முருகன், வைரவர் ஆகிய வடிவங்களும் தாபிக்கப்பட்டுள்ளன. இந்தக் கோயிலில் விசேட தினங்கள் யாவும் சிறப்பாகக் கொண்டாடப்பட்டு வருகின்றன.
# விண்டோசு 95

**விண்டோசு 95 (Windows 95)** என்பது மைக்ரோசொஃப்ட் நிறுவனத்தால் 24 ஆகஸ்ட் 1995 இல் வெளியிடப்பட்ட இயங்குதளமாகும். இது அந்நிறுவனத்தின் வின்டோஸ் இயங்குதளத்தின் பதிப்புகளுள் ஒன்றாகும்  
**சிகாகோ** என இரகசியப் பெயரிடப் பட்ட **விண்டோஸ் 95** ஓர் 16/31 பிட் கலப்பு graphical இடைமுகம் ஆகும்.  
**விண்டோஸ் 95** ஆனது இதற்கு முன்னர் வெளிவிடப் பட்ட **டாஸ்** விண்டோஸ் பதிப்புக்களின் கூட்டிணைப்பு ஆகும். வேக்குறூப்ஸ் விண்டோஸ் ஐத் தொடர்ந்து இன்ரெல் 80386 (பொதுவாக 386 என அறியப் பட்ட) protected mode ஐ ஆதரிக்கும் புரோசசர்கள் தேவைப்பட்டது. graphical இடைமுகத்தில் பல்வேறு மேம்படுத்தல்களையும் கொண்டுள்ளது இது மாத்திரம் அன்றி டெஸ்க்ராப் (desktop) மற்றும் ஸ்ராட் மெனியூ (Start Menu) மற்றும் 255 எழுத்துகளுடன் கூடிய பெரிய கோப்புப் பெயர் மற்றும் preemptively-multitasked protected-multitask 32 பிட் மென்பொருட்களிற்கான ஆதரவு
# விண்டோசு 95

## 32 பிட்

வேர்க்குறூப்ஸ்சிற்கான் விண்டோஸ் இல் இருந்து 32 பிட் கோப்புக்களை அணுகும் முறை ஆரம்பிக்கப் பட்டதால் வன் தட்டை நிர்வாகிப்பதற்கு பயோஸ்ஸின் இடையீடுகள் தேவைப் படவில்லை.
# விண்டோசு 95

## நீண்ட கோப்புப் பெயர்கள்

32 பிட் கோப்பு முறையில் கோப்பை அணுகும் முறையானது நீண்ட பெயர்களைப் பாவிபதற்குத் தேவைப் பட்டது. டாஸ் இயங்கு தளமானது நீண்ட கோப்புப் பெயர்களை அறிவதற்கு மேம்படுத்த வெண்டி இருந்தது.
# விண்டோசு 95

## பயனர் இடைமுகம்

### பதிப்புக்கள்

விண்டோஸ் 95 ஐத் தொடர்ந்து விண்டோஸ் 98, விண்டோஸ் 98 இரண்டாவது பதிப்பு, விண்டோஸ் Me, விண்டோஸ் 2000, விண்டோஸ் XP, விண்டோஸ் NT சார்ந்த கேணலே (kernel) விண்டோஸ் 2000 மற்றும் விண்டோஸ் XP ஆனது கூடுதல் வதிகளைக் கொண்டதாக இருந்ததால் 31 டிசெம்பர் 2001 இதற்கான ஆதரவை விலக்கிக் கொண்டது.  
விண்டோஸ் 95 ஆனது நெகிழ்வட்டு (floppy disks) மற்றும் குறுவட்டில் (CD-ROM) வெளியிடப் பட்டது. ஏனெனில் அச்சமயத்தில் பல கணினி களில் குறுவட்டு இருக்கவில்லை. நெகிழ்வட்டுப் பதிப்பானது 13 நெகிழ் வட்டில் வெளிவிடப்பட்டது.
# சந்தி (போக்குவரத்து)

**சாலை சந்திப்பு** அல்லது **சந்தி** என்பது சாலைகள் சந்திக்கின்ற ஒரு இடம் எனலாம். நுட்பியல் அடிப்படையில், இது வாகனப் போக்குவரத்து வழி மாறவும், திசை மாறவும் கூடிய ஒரு பகுதியாகும்.
# சந்தி (போக்குவரத்து)

## சந்திகளின் வகைகள்

சந்திகளை உருவாக்கும் சாலைகளில் இருக்கக்கூடிய வாகனப் போக்குவரத்து அளவைப் பொறுத்து சந்திகளின் சிக்கல் தன்மை வேறுபடுகின்றது. வாகனப் போக்குவரத்துக் குறைவான சாலைகள் தொடர்புபடும் சந்திகள் எளிமையானவையாக இருக்கின்றன. இத்தகைய சந்திகளில் சாலைகள் ஒன்றையொன்று ஒரே தளத்தில் இடைவெட்டுகின்றன. இத்தகைய சாலைகளில் வாகனப் போக்குவரத்து அதிகரிக்கும்போது, போகுவரத்து நெரிசல் ஏற்படுகின்றது. இதனைத் தடுப்பதற்காக சந்தி அமைப்பில் பல விருத்திகள் ஏற்பட்டுள்ளன.  
பொதுவாகச் சந்திகளைப் பின்வரும் இரண்டு பெரும் பிரிவுகளாகப் பிரிக்கலாம்.  
- இடைவெட்டுச் சந்திகள் (Intersections)
- இடைமாற்றுச் சந்திகள் (Interchanges)  
இடைவெட்டுச் சந்திகள் என்பன வீதிகள் நிலமட்டத்தில் ஒன்றையொன்று ஒரேதளத்தில் வெட்டும்போது ஏற்படுகின்றன. இடைமாற்றுச் சந்திகளில் சாலைகள் ஒன்றுக்கு மேற்பட்ட தளங்களில் ஒன்றையொன்று கடந்து செல்கின்றன. இவ்விரு வகைச் சந்திகளும் அவற்றின் வடிவமைப்புகளைப் பொறுத்து பல்வேறு வகைகளாகப் பிரிக்கப்பட்டுள்ளன.  
**இடைவெட்டுச் சந்திகள்**  
: சதுரச் சந்தி (Box junction)
: தொடரோட்டம் (Continuous flow)
: குறுக்குச் சாலைகள் (Crossroads)
: Hook turn
: Jughandle
: Michigan
: சுற்றுச்சந்தி (Roundabout)
: T junction
: Traffic circle  
**இடைமாற்றுச் சந்திகள்**  
: குளோவர் இலை (Cloverleaf)
: டயமண்ட் (Diamond)
: Directional T
: Diverging diamond
: Parclo
: Trumpet
: SPUI
: Stack
# விக்கிப்பீடியா:விக்கிபீடியர்கள்/இந்தியர்

- ரவி (பேச்சு)
- ஆனந்த் (பேச்சு)
- ராசா.சுகுமாரன் (பேச்சு)
- ஞானவெட்டியான் (பேச்சு)
- செல்லா
- ராசா
- வைகுண்ட ராஜா (பேச்சு)
- ச.இராக்கேசு
- ப. ஜெயராமன் (பேச்சு)
- நந்தா (பேச்சு)
- அமுதா
- த* உழவன் <span>**<small>{தொடர்புக்கு..}</small>**</span>
- மணியன் (பேச்சு)
- ஹிபாயத்துல்லா
- பைசல் அஹமது
- முகமது சமீருதீன்
- தேனி எம்.சுப்பிரமணி
- தமிழ்க்குரிசில்
- புதுவைபிரபு
- எஸ். பி. கிருஷ்ணமூர்த்தி
- சத்திரத்தான்
# மின்சுற்று

**மின்சுற்றானது** (*electric circuit*) மின்கூறுகளான மின்தடை, மின்தூண்டி, மின்தேக்கி, நிலைமாற்றி போன்றவற்றின் இணைப்பாகும். இது தேசிய மின்வழங்கலோ அல்லது தொலைத் தொடர்பாடல் வலையமைப்புப் போன்றோ பெரிதாக இருக்கலாம்.
# மின்சுற்று

## மின்சுற்று மாதிரிகள்

யின்படி,<math>v=iR</math>]]  
இயற்கையில் இருப்பவற்றை இயற்பியல் கோட்பாடுகள் மூலம் ஒப்பு நிறுத்தி, அந்த இயற்பியல் கோட்பாடுகளையும் விதிகளையும் மின்சுற்று உறுப்புகளாக ஒருங்கே முன்னிறுத்தப்படுகின்றது. மின்சுற்று நிலையில் ஒப்புநிறுத்தும் பொழுது, நாம் இயற்கையை நேரடியாக கையாளவேண்டிய தேவையை தவிர்த்து கொள்ளலாம்.  
இயற்கைக்கும், இயற்பியல் விதிகளுக்கும் இருக்கும் தொடர்பும் இயற்பியல் விதிகளுக்கும் மின்சுற்று உறுப்புகளுக்கு இருக்கும் தொடர்பை, துல்லியமாக அறிந்ததன் மூலமே இந்த ஒப்புநிறுத்தல் சாத்தியமானது. இது அறிவிலாளினதும் நுட்பவிலாளர்களினதும் நீண்ட உழைப்பின் பயனாகும்.  
இந்த மின்சுற்று உறுப்புகளில் இருந்து சிக்கலான மின்சுற்றுக்களும் மேல் நிலை ஒப்பு நிறுத்தலும் உண்டு.
# திருமூர்த்தி அருவி

**திருமூர்த்தி அருவி** இது இந்தியாவின் தமிழ்நாட்டில் திருப்பூர் மாவட்டம் உடுமலைப்பேட்டையிலிருந்து சுமார் 21 கி.மீ தொலைவில் மேற்குத் தொடர்ச்சி மலை அடிவாரத்தில் உள்ள திருமூர்த்தி மலையில் அமைந்துள்ளது. இது ஒரு குறிப்பிடத்தக்க சுற்றுலாத் தலம் ஆகும்.
# திருமூர்த்தி அருவி

## அமணலிங்கேஸ்வரர் கோயில்

பிரம்மா, விஷ்ணு, சிவன் ஆகிய மூன்று கடவுள்களும் ஒருங்கே அமைந்துள்ளதால் இது தமிழக அளவில் பிரசித்தி பெற்ற கோயிலாக விளங்கி வருகிறது.
# திருமூர்த்தி அருவி

## பஞ்சலிங்கம்

மலைகளுக்கு இடையில் அமைந்துள்ள மூலிகை குணமுள்ள பஞ்சலிங்கம் அருவி மிக பிரபலமானது.
# திருமூர்த்தி அருவி

## திருமூர்த்தி அணை

இந்த அருவியில் இருந்து வரும் நீரானது திருமூர்த்தி அணையில் தேக்கப்பட்டு பின்னர் பயன்படுத்தப்படுகிறது.
# கிளைமோர்

**கிளைமோர்** (*M18A1 Claymore Antipersonnel Mine*) என்பது மனித இலக்குகளைத் தாக்கப் பயன்படும் **கண்ணிவெடி** வகையை சேர்ந்த ஆயுதமாகும். இதனை நோர்மன் மாக்கிளியோட் என்பவர் கண்டறிந்தார். இது மறைந்திருந்து படைவீரர்களை தாக்குவதற்கென்று வடிவமைக்கப்பட்டிருந்த போதிலும் சிறு வாகனங்களை தாக்கவும் பயன்படுத்தப்படுகிறது.
# கிளைமோர்

## செயற்பாட்டு நுட்பம்

பொதுவாக கிளைமோர்கள் வளைவான அதேநேரம் சற்றுத் தடிப்பான மேற்பரப்பைக் கொண்டிருக்கும். கிளைமோரில் ஏதோவோர் உயர்சக்தி வெடிமருந்து பயன்படுத்தப்படும். அதேவேளை வளைவான பக்கத்தில் இலக்கைத் தாக்கவேண்டிய சிதறுதுண்டுகள் அடுக்கப்பட்டிருக்கும். பெரும்பாலான கிளைமோர்களில் உருக்கு உருளைகள் அடுக்கப்பட்டிருக்கும், சிலவற்றில் சிற்சிறு துண்டுகளாகச் சிதறக்கூடிய வகையில் உருக்குத் தகடு பொருத்தப்பட்டிருக்கும். கிளைமோர் பொருத்தப்பட்டிருக்கும் இடத்திலிருந்து குறிப்பிட்ட பாகை ஆரைச்சிறைக்குள் (பெரும்பாலும் 60 பாகை) ஏறத்தாழ 100 மீற்றர் தூரத்திற்கு சிறு உருக்கு உருளைகளை, அபாயம் விளைவிக்கக்கூடிய சிற்றோடுகளை (சன்னங்கள்) ஏவிச் சிதறச்செய்யக்கூடியதாக வடிவமைக்கப்பட்டிருக்கிறது.  
கிளைமோர்களில் 'எதிரியின் பக்கம்', 'எமது பக்கம்' என இரு பக்கங்கள் உள்ளன. பல கிளைமோர்களில் இவை எழுதப்பட்டுமுள்ளன. எதிரியின் பக்கத்தில் குறிப்பிட்ட ஆரையை விடுத்து ஏனைய பக்கங்களில் சிதறுதுண்டுகள் செல்லா. ஆனால் வெடிப்பின் அதிர்வு குறிப்பிட்டதூரம் வரை தாக்கத்தை ஏற்படுத்தும். கிளைமோரை வெடிக்க வைப்பவர் தமது பக்கம் சிதறுதுண்டுகள் வரா என்றபோதிலும் மிக அருகிருந்து வெடிக்க வைக்க முடியாது. கிளைமோரை வெடிக்க வைப்பவருக்கான பாதுகாப்புத் தூரமென்று ஒரு தூரத்தை உற்பத்தியாளர்கள் வரையறுத்து வைப்பார்கள். M18A1 எனும் கிளைமோருக்கு இது பதினைந்து மீற்றர்கள்.  
பலநாடுகளின் பலநிறுவனங்கள் பல்வேறு வகையில் கிளைமோர்களைத் தயாரிக்கின்றன. எனவே கிளைமோரின் தாக்கும் ஆரை, கொலைவீச்சு, பாதுகாப்புத் தூரம் என்பன மாறுபட்டுக்கொண்டிருக்கும். எடுத்துக்காட்டாக P5MK2 இன் தாக்கும் ஆரை 60 பாகை, அதேவேளை செந்தூரன்-96 இன் தாக்கும் ஆரை 80 பாகை.
# கிளைமோர்

## பயன்படுத்தப்படும் முறைகள்

கிளைமோர் என்பது துருப்பெதிர்ப்பு வகைக் கண்ணிவெடியாகும். இவை மனித இலக்குகளைத் தாக்குவதற்குப் பயன்படுத்தப்படுகின்றன. நேரடியாக மனித இலக்குகளை மட்டுமன்றி இலகுரக வாகனங்களிற் பயணிக்கும் மனித இலக்குகளுக்கு எதிராகவும் இவை பயன்படுத்தப்படுகின்றன.
கிளைமோர்கள் நிலத்தின் மேலே பயன்படுத்தப்படுகின்றன. தரையில் கிளைமோரை நாட்டுவதற்கு உதவியாக இவற்றில் கால்கள் பொருத்தப்பட்டுள்ளன. கிளைமோரின் கோணத்தை மாற்றும்வகையில் இக்கால்கள் அசைதிறனைக் கொண்டவை.
கிளைமோர் நிலைப்படுத்தப்பட்ட பின்னர் இவை சிறந்தமுறையில் உருமறைக்கப்படுகின்றன. உருமறைக்கும்போது கிளைமோரின் முன்பக்கத்தில் பெரிய தடைகள் ஏற்படாதவண்ணம் உருமறைக்க வேண்டும். அல்லாதுவிடின் கிளைமோரிலிருந்து புறப்படும் சிதறுதுண்டுகளின் தாக்கத்தை இத்தடைகள் வெகுவாகக் குறைத்துவிடும். பொதுவாக சிறுபற்றைகள், புற்கள், சேறு என அச்சூழலோடு தொடர்புபட்டு இவை உருமறைப்புச் செய்யப்படுகின்றன.  
கிளைமோர்கள் தரையில் நிலைப்படுத்தப்பட்டு மட்டுமே பயன்படுத்தப்படுவதில்லை. ஓரளவு உயரமான இடங்களில் - குறிப்பாக மரங்களில் பொருத்தப்பட்டுக்கூட பயன்படுத்தப்படுகின்றன. வாகனங்களில் வரும் எதிரிகள் மீதான தாக்குலுக்கு கிளைமோரை தரையில் நிலைப்படுத்துவதை விட மரங்களில் பொருத்தித் தாக்குதல் நடத்துவது அதிகளவு பலனைத் தரவல்லது.  
ஒரேநேரத்தில் ஒன்றுக்கு மேற்பட்ட கிளைமோர்களை வெடிக்க வைத்துத் தாக்குதல் மேற்கொள்ளப்படுவதுண்டு. நேரடியாக ஒவ்வொரு கிளைமோருக்கும் ஒரேநேரத்தில் மின்சாரம் வழங்கியோ அல்லது ஒரு கிளைமோருக்கு மட்டும் மின்சாரம் வழங்கி ஏனைய கிளைமோர்களை வெடிப்பதிர்வு கடத்தி(Detonating cord) மூலம் இணைத்தோ தாக்குதல் நடத்தப்படுகிறது.
# கிளைமோர்

## வெடிக்க வைக்கும் முறைகள்

கிளைமோரை வெடிக்க வைப்பதற்கு கெற்பு (Detonator) பயன்படுத்தப்படுகிறது. பெரும்பாலான கிளைமோர்களில் இரு கெற்புகள் பயன்படுத்தப்படுகின்றன. இது வெடித்தலின் நம்பகத்தன்மையை அதிகரிப்பதற்காக மட்டுமன்றி, சீரான வெடித்தலை உறுதிப்படுத்தவும் அதன் விளைவாக சிதறுதுண்டுகளைச் சரியாக வழிநடத்தவும் இரு கெற்புகள் பயன்படுத்தப்படுகின்றன. கெற்பு வெடித்து கிளைமோரிலுள்ள உயர்சக்தி வெடிமருந்தின் வெடித்தலைத் தொடக்கி வைக்கிறது.
கெற்பை வெடிக்க வைக்கும் முறைகள் மூவகைப்படும்.
# கிளைமோர்

## வெடிக்க வைக்கும் முறைகள்

### கட்டுப்பாட்டு முறை

இம்முறையில் கெற்பானது மனிதர்களாற் கட்டுப்படுத்தப்படுகிறது. எந்நேரத்தில் வெடிக்க வேண்டுமென்பதை மனிதரொருவர் தீர்மானித்து இதைச் செயற்படுத்துகிறார். இம்முறையில் மின்சாரக் கெற்புகளே பயன்படுத்தப்படுகின்றன. இக்கெற்புகளுக்கு மின்சாரம் கிடைக்கும்போது அதற்குள்ளிருக்கம் தங்குதன் இளை எரிந்து வெடித்தலைத் தொடக்கிவைக்கிறது. நகர்ந்துவரும் எதிரிகளைத் தாக்கவென நிலைப்படுத்தப்பட்டிருக்கும் கிளைமோரை இலக்கு கொலைவலையத்துள் வந்ததும் குறிப்பிட்ட மனிதர் வெடிக்க வைப்பார். இம்முறையில் தாக்குதலை நடத்துபவர்கள் இலக்கை அவதானித்துக் கொண்டு நிற்க வேண்டும்.
மின்கம்பி மூலமாக நேரடியாக மின்சாரம் வழங்கியோ அல்லது தானியங்கிக் கட்டுப்பாட்டுக் கருவி மூலமோ (Remote control) தாக்குதல் நிகழ்த்தப்படுகிறது.
# கிளைமோர்

## வெடிக்க வைக்கும் முறைகள்

### கட்டுப்பாடற்ற முறை

இம்முறையில் கெற்பானது தாக்குதலைச் செய்யும் மனிதர்களாற் கட்டுப்படுத்தப்படுவதில்லை. மாறாக தாக்குதல் இலக்காக நிர்ணயிக்கப்பட்டவர்களால் தூண்டல் ஏற்பட்டு இவை வெடிக்க வைக்கப்படுகின்றன. பெரும்பாலும் இவை பொறிவெடியாக அமையப் பெற்றிருக்கும். எடுத்துக் காட்டாக, வீதிக்குக் குறுக்காக இடறுகம்பியொன்றைக் கட்டி, அது இடறுப்படும்போது செயற்படத்தக்கதாக ஒரு பொறியமைப்பை அதன் ஓர் அந்தத்திற் பொருத்தி கிளைமோரை நிலைப்படுத்தி வைத்தல். வீதியில் நடந்துவருபவர்களோ வாகனமோ இடறுகம்பியில் இடறும்போது கிளைமோர் வெடிக்கும்.
இம்முறையில் மின்சாரக் கெற்புகள் மட்டுமன்றி, ஏனைய பொறிமுறைக் கெற்புகளும் பயன்படுத்தப்படுகின்றன.
# கிளைமோர்

## வெடிக்க வைக்கும் முறைகள்

### நேரக் கணிப்பி முறை

இது மேற்குறிப்பிட்ட இரு வகைக்குள்ளும் அடக்க முடியாததால் தனியொரு முறையாகக் வகைப்படுத்தப்படுகிறது. கிளைமோரோடு பொருத்தப்பட்ட நேரக்கணிப்பியில் (Timer) தாமத நேரம் தெரிவு செய்யப்பட்டு இயக்கப்படுகிறது. குறிப்பிட்ட நேரம் வந்தது கிளைமோர் வெடிக்கும். இம்முறை மிகமிக அரிதாகவே கிளைமோர்த் தாக்குதல்களிற் பயன்படுத்தப்படுகிறது.
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### அமெரிக்க ஐக்கிய நாடுகள்

- M18A1
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### சோவியத் ஒன்றியம்

- MON-50
- MON-90
- MON-100
- MON-200
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### இஸ்ரேல்

- No. 6
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### பிரான்ஸ்

- MAPED F1
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### தென்னாபிரிக்கா

- Mini MS-803
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### பாகிஸ்தான்

- P5MK1, P5MK2
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### இலங்கை

இலங்கையில் போரிடும் இருதரப்புமே கிளைமோர்க் கண்ணிவெடிகளைப் பயன்படுத்துகின்றன. இலங்கை இராணுவம் தொண்ணூறுகளின் நடுப்பகுதியில்தான் கிளைமோர்களைப் பயன்படுத்தத் தொடங்கியிருந்தாலும் விடுதலைப்புலிகள் அதற்கு முன்பிருந்தே அதிகளவில் கிளைமோர்களைப் பயன்படுத்தி வருகிறார்கள்.
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### இலங்கை

#### இலங்கை இராணுவம் பயன்படுத்துபவை

- M18A1 (அமெரிக்கா)
- P5MK1(பாகிஸ்தான்)
பிற்காலத்தில் அதிகளவு தாக்குதிறனைப் பெறுவதற்காகவும் சில சிறப்புத் தேவைகளுக்காகவும் இலங்கை இராணுவம் சொந்தமாக சில கிளைமோர்களை உற்பத்தி செய்திருந்தது.
# கிளைமோர்

## வெவ்வேறு நாடுகள் தயாரிக்கும் கிளைமோர்களின் பெயர்கள்

### இலங்கை

#### விடுதலைப் புலிகள் பயன்படுத்துபவை

விடுதலைப் புலிகள் இரண்டாம் கட்ட ஈழப்போர் தொடங்கிய காலத்திலிருந்து கிளைமோர்களை அதிகளவில் பயன்படுத்தினர் . இலங்கையில் தமிழீழ விடுதலைப் புலிகளால் மிகவும் சக்தி வாய்ந்த கிளைமோர் கண்ணிகள் தயாரிக்கப்பட்டன.  
- தோழநம்பி 2000 தொண்ணூறுகளின் தொடக்கத்தில் தயாரிக்கப்பட்ட கிளைமோர். இது 15 கிலோகிராம் எடை கொண்டது. உருக்கு உருளைகள் பயன்படுத்தப்படவில்லை. இலக்கின் பக்கமாக இருக்கும் தடித்த உருக்குத் தகடு சிதறி இலக்கைத் தாக்கும்.
- செந்தூரன் 96. இதுவே புலிகளால் தயாரிக்கப்பட்ட முதலாவது உயர்நுட்பக் கிளைமோர். புலிகளால் அதிகளவில் பயன்படுத்தப்பட்ட கிளைமோர்க் கண்ணிவெடி இதுவே. பிற்பட்ட காலத்தில் தமது சிறப்புத் தேவைகளுக்காக உருவம், நிறை, தாக்கம், வெடிமருந்து என்பவற்றை மாற்றி மாற்றி பலவிதமான கிளைமோர்களை பலபெயர்களில் புலிகள் தயாரித்துப் பயன்படுத்தினர்.
- இராகவன். இது வழமையான கிளைமோர்கள் போன்று குறிப்பிட்ட பாகையில் மட்டும் தாக்கத்தை ஏற்படுத்துவதில்லை. மாறாக 360 பாகையிலும் சிதறுதுண்டுகளை ஏவி பாரிய அழிவை ஏற்படுத்தும் வகையில் தயாரிக்கப்பட்டது.
- கட்டுப்பாடற்ற தாக்குதல் வகைக்குரியதாக விடுதலைப்புலிகளால் தயாரிக்கப்பட்ட கிளைமோர் 'சாந்த குமாரி'. இது விடுதலைப்புலிகளின் கண்ணிவெடிப்பிரிவில் மகளிர் அணியின் தளபதிகளில் ஒருவராக இருந்து களத்தில் இறந்த லெப்.கேணல் சாந்த குமாரி நினைவாகத் தயாரிக்கப்பட்டது. இடறுகம்பிப் பொறிமுறையுடன் கூடியதாக இக்கிளைமோர் வடிவமைக்கப்பட்டிருந்தது.
# கோல்புறூக் அரசியல் சீர்திருத்தம்

**கோல்புறூக் அரசியல் சீர்திருத்தம்** என்பது இலங்கையை பிரித்தானியர் ஆக்கிரமித்திருந்த காலப்பகுதியில் இலங்கை அரசியல் நிர்வாக முறையில் பிரித்தானியரால் மேற்கொள்ளப்பட்ட சீர்திருத்தமாகும். இது 1833 ம் ஆண்டில் மேற்கொள்ளப்பட்டது. இச்சீர்திருத்தம் கோல்புறூக், கமரன் ஆகியோரின் தலைமையிலான குழுவினரால் மேற்கொள்ளப்பட்டது.
# கோல்புறூக் அரசியல் சீர்திருத்தம்

## கோல்புறூக் சீர்திருத்தத்தின்படி சட்டசபை அமைப்பு

- சட்டசபை - 15 உறுப்பினர்கள்
- உத்தியோகப்பற்றுள்ளவர் - 9 உறுப்பினர்கள்
- உத்தியோகப்பற்றற்றவர்கள் - 6 உறுப்பினர்கள்
- ஐரோப்பியர்கள் - 3
- பறங்கியர் - 1
- தமிழர் - 1
- சிங்களவர் - 1  
கோல்புறூக் அரசிய சீர்திருத்தத்தின்படி இலங்கையில் சட்டசபை ஒன்று உருவாக்கப்பட்டது. இது 15 உறுப்பினர்கள் கொண்டதாக இருந்தது. இதில் 9 பேர் உத்தியோகப்பற்றுள்ளவர்கள். சபையில் உத்தியோகம் பார்ப்பதன் மூலம் சபையில் இவர்கள் அங்கம்வகித்தனர். 6 பேர் உத்தியோகப்பற்றற்றஎஎடெடெடெடடவர்களாக இருந்தனர்.  
1889ம் ஆண்டு உத்தியோகப்பற்றற்றவர்களின் எண்ணிக்கை 8 ஆக உயர்த்தப்பட்டது. கண்டிச் சிங்களவர்களுக்கும், முஸ்லிம்களுக்கும் தலா 1 ஆசனம் ஒதுக்கப்பட்டது.
சட்டசபைக்கு தேசாதிபதியே தலைமை தாங்கினார். சபைக்கு தேவையான பெரும்பாலான மசோதாக்கள் தேசாதிபதியாலேயே சபையில் அறிமுகப்படுத்தப்பட்டன. உத்தியோகப்பற்றற்ற அங்கத்தவர்களுக்கு ஆரம்பத்தில் மசோதாக்களை கொண்டுவரும் உரிமை வழங்கப்படவில்லை. 1859 ஆம் ஆண்டு இவ்வுரிமை அவர்களுக்கு வழங்கப்பட்டது. சட்ட நிர்வாகக் கழகத்தில் தெரிவு செய்யப்பட்ட 6 உறுப்பினர்களும் முறையே கொழும்பு அரசாங்க அதிபர், தனாதிகாரி, நிலஅளவை அதிகாரி, கணக்காய்வாளர், வருமானவரி அதிகாரி என்போராவர்.
# கோல்புறூக் அரசியல் சீர்திருத்தம்

## கோல்புறூக் சீர்திருத்தத்தின் பிரதிபலன்கள்

- இச்சீர்திருத்தத்தில் அறிமுகப்படுத்தப்பட்ட சட்டசபை, பின்னாட்களில் பாராளுமன்றம் உருவாவதற்கு வழிவகைத்தது.
- பிரதிநிதித்துவ அரசியல் என்கிற அம்சத்தை இச்சீர்திருத்தம் இலங்கையில் ஆரம்பித்துவைத்தது.
- ஆங்கிலக்கல்வி அறிமுகப்படுத்தப்பட்டமையானது, ஆங்கிலத்தில் தேர்ச்சிபெற்ற, பிருத்தானிய அரசியல் சமூக விவகாரங்களை நன்கு அறிந்த ஒரு சுதேசிய மத்தியதர வர்க்கம் உருவாக வழியமைத்தது.
- இனவாரிப் பிரதிநிதித்துவம் அறிமுகப்படுத்தப்பட்டமை பிற்கால இன முரண்பாடுகளுக்கு வாய்ப்புக்களை உருவாக்கிக்கொடுத்தது.
- பெருந்தோட்டத்துறையில் அறிமுகம் இலங்கையில் இரட்டை பொருளாதார அமைப்பை தோற்றுவித்து விவசாயத்துறை பாதிக்கப்படுவதற்கு வழியமைத்தது.
- ஆங்கிலக்கல்வி அறிமுகம், ஆங்கில கலாசார செல்வாக்கினை ஏற்படுத்தியது.
# சி. சிவசேகரம்

**சி. சிவசேகரம்** ஈழத்தின் குறிப்பிடத்தக்க எழுத்தாளர். கவிதைகள், விமர்சனங்கள், அரசியற் கட்டுரைகள் மற்றும் கவிதை மொழிபெயர்ப்புக்கள் ஆகியவற்றில் குறிப்பிடத்தக்க பங்காற்றியுள்ளார். இவர் பேராதனை பல்கலைக்கழகத்தின் பொறியியல் பீடத்தின் முதுநிலை விரிவுரையாளராகப் பணியாற்றியுள்ளார். மேலும் எந்திரவியல் பிரிவின் தலைவராகவும் பதவிவகிக்கிறார். 2002 ஆம் ஆண்டு வடக்கு கிழக்கு ஆளுனர் விருது இவருக்கு வழங்கப்பட்டது.
# சி. சிவசேகரம்

## கலை இலக்கிய பணி

இலங்கை தேசிய கலை இலக்கியப் பேரவையின் பொதுச் செயலாளராக கடமையாற்றினார். தாயகம் இதழின் ஆசிரியர் குழு உறுப்பினராவார்.
# சி. சிவசேகரம்

## வெளிவந்த நூல்கள்

கவிதைகள்
- நதிக்கரை மூங்கில் 1983, 1985
- செப்பனிட்ட படிமங்கள் 1988
- தேவி எழுந்தாள் 1991
- போரின் முகங்கள் 1996
- ஏகலைவ பூமி 1998
- வடலி 1999
- இன்னொன்றைப் பற்றி 2003
- about another matter 2004
- கல்லெறி தூரம் 2008
- முட்கம்பித் தீவு 2010
- ஆச்சியின் கொண்டையூசிகள் 2021
- சிவசேகரம் கவிதைகள் 2022
மொழிபெயர்ப்புக் கவிதைகள்
- மாஓசெதுங் கவிதைகள் 1976
- பணிதல் மறந்தவர் 1993
- பாலை (அடோனிஸ் கவிதைகள்)1999
- மறப்பதற்கு அழைப்பு 2003
பா நாடகம்
- பாட்டும் கூத்தும் (பிரேமளாவுடன் இணைந்து) 2000
- கிட்கிந்தை 2002
நாடகம் (தமிழாக்கம்)
- அபராதி நானல்ல 2001
- சமூக விரோதி 2002
மொழி
- தமிழும் அயலும் 1993
- தமிழிற் தரிப்புக்குறிகளின் பயன்பாடு 1994
சமூகம்
- இலங்கையின் இன்றைய அரசியல் நிலைமையும் தேசிய சிறுபான்மை அரசியல் பிரச்சினையும் 1976
- கனிவுமில்லை, கருணையுமில்லை 1989
- மரபும் மார்க்சிய வாதிகளும் 1989
- மரபும் மார்க்சிய வாதிகளும் (விரிவாக்கியது) 1999
- தேசிய வாதமும் தமிழர் விடுதலையும் 1999
- The Sri Lankan National Crisis and the search for Solutions 2008
- இலங்கை : தேசிய இனப் பிரச்சினையும் தீர்வுக்கான தேடல்களும் 2009
சமூகம் (தமிழாக்கம்)
- கார்ள்மார்க்ஸின் வாழ்வும் போதனைகளும் (மூலம் நா. சண்முகதாசன்) 2002
- சண்முகதாசன் கட்டுரைகள் 2003
இலக்கியக் கொள்கை
- எதிர்ப்பிலக்கியமும் எஜமானர்களும் 2000
மெய்யியல்
- பின்னவீனத்துவம் மாயைகளைக் கட்டுடைத்தல் (+ கேசவனும் பிறரும்) 2007
விமர்சனம்
- விமர்சனம் 1998
- சிவசேகரத்தின் விமர்சனங்கள்- 2 2002
விஞ்ஞானக் கட்டுரையாக்கம்
- Technical Report writing (+CLV Jayatillake) 1979
# சி. சிவசேகரம்

## நூலகம் திட்டத்தில் இவரது நூல்கள்

- இன்னொன்றைப்பற்றி
- வடலி
- ஏகலைவபூமி
- செப்பனிட்ட படிமங்கள்
- சமூக விரோதி
- நதிக்கரை மூங்கில்
- போரின் முகங்கள்
- கிட்கிந்தை
- தேசியவாதமும் தமிழர் விடுதலையும்
- எதிர்ப்பு இலக்கியமும் எசமானர்களும்  
பகுப்பு :ஈழத்துக் கவிஞர்கள்
# மொன்சன்ரொ

**மொன்சன்ரொ** ஒரு பன்னாட்டு வேளாண்மை உயிரித்தொழில்நுட்ப கூட்டுத்தாபனம். இந்த நிறுவனமே உலகின் 60-70% genetically engineered (GE) seeds க்கான சந்தையை வைத்திருக்கின்றது. மொன்சன்ரோவின் அதிதீவர சந்தைப்படுத்தல் நடவடிக்கைகள் காரணமாக சுழலியல் மற்றும் உலகமயமாக்கல் எதிர்ப்பு குழுக்களிடம் இருந்து பல எதிர்ப்பு பிரச்சாரங்களின் இலக்காக இருக்கின்றது.
# கராத்தே (இதழ்)

தற்காப்பு கலைகளை மையமாக வைத்து மார்ச் 2006 முதல் சென்னையில் இருந்து வெளிவரும் மாத சஞ்சிகை **கராத்தே** ஆகும். இந்திய தற்காப்பு கலைகள் பற்றி எளிய தமிழில் சிறப்புக்கட்டுரைகளை இச்சஞ்சிகை கொண்டிருக்கின்றது. தற்காப்பு கலைகளை விளக்கும் நோக்கில் படங்களுடன் கூடிய நுணுக்க குறிப்புகள், தற்காப்பு கலை அகராதி போன்ற பகுதிகளையும் கொண்டுள்ளது. மேலும் உடற்பயிற்சிதிட்டங்கள், உணவு, மருத்துவ அலோசனைகளையும் கொண்டுள்ளது. இச்சஞ்சிகையின் ஆசிரியிர் கோபுடோ எ.எஸ்.கிருஷ்ணமூர்த்தி ஆவார்.
# ஜெய் பாடிபில்டிங் மாஸ்டர் (இதழ்)

உடல் செதுக்க கலை, உடற்பயிற்சி கலை ஆகிய துறைகளை மையமாக வைத்து வெளிவரும் மாத சஞ்சிகை **ஜெய் பாடிபில்டிங் மாஸ்டர்** ஆகும். உடற்பயிற்சி எடுத்துக்காட்டுக்கள், நுட்ப குறிப்புகள், உடல் செதுக்க கலை வீரர்களை பற்றிய கட்டுரைகள், தமிழ் நாட்டு, இந்திய, சர்வதேச் உடல் செதுக்க கலை போட்டிகள் குறித்த செய்திகள், உணவு ஆலோசனைகள், புகைப்படங்கள் போன்று பல அம்சங்களை கொண்டுள்ளது. ஆங்கிலம் கலந்த இந்திய தமிழ் நடையிலேயே படைப்புக்கள் பொதுவாக எழுதப்பட்டுள்ளன. இச்சஞ்சிகையின் ஆசிரியர் ஒலிம்பியா ஜெய் ஆவார்.
# வளர்தொழில் (இதழ்)

**வளர்தொழில்**, வணிகத் துறைத் தகவல்களை முதன்மைச் செய்திகளாகக் கொண்டு எளிய தமிழில் வெளிவரும் மாத இதழ் ஆகும். முன்மாதிரித் தொழில் முனைவோர், தொழில்சார் ஆலோசனைகள், கேள்வி பதில்கள், பலதரப்பட்ட தொழில்துறை செய்திகள், தொடர்புத் தகவல்கள், நிர்வாகத் தகவல்கள் என்று பலதரப்பட்ட தொழில், வணிகத் தகவல்களுடன் வளர்தொழில் வெளிவருகின்றது.
# பொது அறிவு உலகம் (இதழ்)

"தன்னம்பிக்கை - போட்டித் தேர்வு - வேலைவாய்ப்பு தமிழ் - ஆங்கில மாத இதழ்" என்ற சுலோகத்துடன் வெளிவரும் இதழ் **பொது அறிவு உலகம்** ஆகும். பல துறை சார் கட்டுரைகள், பல துறை செய்தி குறிப்புகள், பொது அறிவு கேள்வி பதில்கள், கட்டுரை போட்டிகள் என பல அம்சங்களை இந்த இதழ் கொண்டுள்ளது. தமிழ், ஆங்கிலம் என்று இரு மொழிகளிலும் ஆக்கங்கள் எழுதப்பட்டிருந்தாலும், கட்டுரைகள் பொதுவாக எளிய தமிழில் எழுதப்பட்டிருக்கின்றன.பொது அறிவு உலகம் மாத இதழ் 2004 ஆம் ஆண்டு டாக்டர் அகிலன் இராம்நாதன் மற்றும் எஸ்.செல்வராஜ் இருவரால் துவக்கப்பட்டது. பின்னர் 2006 ஆம் ஆண்டு முதல் நக்கீரன் பதிப்பகத்திலிருந்து வெளிவருகின்றது.இவ்விதழின் பதிப்பாளர் மற்றும் உரிமையாளர் நக்கீரன்கோபால் ஆவார்.
# வார்ப்புரு:சஞ்சிகை தகவல் சட்டம்

| *}* |  |  |
| --- | --- | --- |
| } |  |  |
| **இதழாசிரியர்** | } |  |
| **துறை** | } |  |
| **வெளியீட்டு சுழற்சி** | } |  |
| **மொழி** | } |  |
| **முதல் இதழ்** | } |  |
| **இறுதி இதழ்** | } |  |
| **இதழ்கள் தொகை** | } |  |
| **வெளியீட்டு நிறுவனம்** | } |  |
| **நாடு** | } |  |
| **வலைப்பக்கம்** | } | } |
# நுட்பம் (சஞ்சிகை)

ஆரம்ப நிலை, சிக்கலான நுட்ப அறிவியல் தகவல்களை பகிரவென கனடாவில் இருந்து 1999 இல் வெளிவந்த சஞ்சிகை **நுட்பம்** ஆகும். பல்வேறு துறைசார் ஆக்கங்களோடும், திறமான வடிமைப்போடும் நுட்பம் வெளிவந்தது. எனினும் நான்கு இதழ்களோடு அச்சு இதழ்கள் நின்றுவிட்டன. இவ்விதழ்கள் அவர்களின் வலைத்தளத்தில் கிடைக்கின்றன.
# குவியம் (சஞ்சிகை)

"அறிவு, ஆற்றல், அனுபவம், ஆக்கம் ஆகியவற்றை குவியம் ஒன்றாக குவிக்கும்" என்று கூறி தமிழிலிலும் ஆங்கிலத்திலும் படைப்புக்களை தாங்கி கனடாவில் இருந்து வெளிவரும் சஞ்சிகை** குவியம்** ஆகும். அரசியல், கட்டுரை, வணிகம், சிறுகதை என்று பலதரப்பட்ட படைப்புக்கள் வெளிவருகின்றன. இச்சஞ்சிகை இணையத்தில் வெளிவரும் படைப்புக்களின் முழுமையான அச்சுப் பதிப்பு ஆகும்.
# காலம் (சஞ்சிகை)

சீரிய தமிழ் இலக்கியத்தையும், திறனாய்வுகளையும் கொண்டு கனடாவில் நீண்ட காலமாக வெளிவரும் ஒரு காலாண்டிதழ் **காலம்** ஆகும். இச்சஞ்சிகை தமிழ்நாட்டு காலச்சுவட்டை தழுவிய அல்லது அதன் படைப்புக்களையே பெரிதும் தாங்கி வருவதாக ஒரு விமர்சனம் உண்டு. காலம் சஞ்சிகையின் ஆசிரியர் செல்வம் அவர்கள் "வாழும் தமிழ்" என்று ஒரு நூல் கண்காட்சியும் ஒவ்வொரு கோடை காலத்திலும் கனடாவில் கடந்த சில ஆண்டுகளாக நடத்தி வருகின்றார்.  
காலம் 1990 சூலை மாதம் தொடங்கப்பட்டது. இதன் 53வது இதழானது மறைந்த எழுத்தாளர், அரசியல் செயல்பாட்டாளர், கவிஞர் செழியன் சிறப்பிதழாக வெளியானது.
# பறை (சஞ்சிகை)

"எமது-நமது தமிழ் சமூகத்தின் மீது அக்கறையுடைய தமிழ் விருப்பும் பகுத்தறிவு முனைப்புமுடையவர்கள் இணைந்து பணியாற்றுவதற்கே இந்தத் தளம்" என்று முதல் இதழில் சொல்லி கனடாவில் வெளிவரும் சஞ்சிகையே **பறை** ஆகும். தீவிர தமிழ்த் தேசியம், பெரியாரியம், பிராமணிய எதிர்ப்பு, இறை மறுப்பு போன்ற அக்கறைகளைக் கொண்ட சஞ்சிகை. இது ரொறன்ரோவின் முழக்கம் வார பத்திரிகையின் ஒரு வெளியீடாகும்.
# கைநாட்டு (சஞ்சிகை)

"மாற்றுக்கான களம் என்பதே எமது குறிக்கோள்" என்று கூறி ரொறன்ரோவில் இருந்து வெளிவரும் சமூக, அரசியல், இலக்கிய சஞ்சிகை **கைநாட்டு** ஆகும். இச்சஞ்சிகை கட்டுரை, கவிதை, சிறுகதை, நிகழ்வு குறிப்புகள் போன்ற அம்சங்களை கொண்டிருக்கின்றது. இச்சஞ்சிகை அரசியல், கலை, இலக்கியம், நாடகம், பத்திரிகை ஆகியவற்றின் ஊடாக அனைத்து அடக்குமுறையாளர்களையும் எதிர்ப்பதை தம் நோக்கமாக கூறும் கருமையம் அமைப்பினால் வெளியிடப்படுகின்றது.
# பிறிஸ்பேன் செல்வ விநாயகர் கோயில்

**செல்வ விநாயகர் கோயில்** அவுஸ்திரேலியாவின் குயின்ஸ்லாந்து மாநிலத்தின் தலைநகரான பிறிஸ்பேனிலிருந்து 45கிமீ தெற்காக உள்ள தெற்கு மக்லீன் (*South Maclean*) என்னுமிடத்தில் லோகன் ஆற்றுக்கு அண்மையில் அமைந்துள்ளது.
# பிறிஸ்பேன் செல்வ விநாயகர் கோயில்

## வரலாறு

இக்கோயில் இந்தியாவிலிருந்து வரவழைக்கப்பட்ட கோயில் கட்டிடக் கலைஞர்களாலும் சிற்பிகளாலும் சிற்ப சாத்திரங்களுக்கும் சிவாகமம் கூறும் விதிமுறைகளுக்கும் அமைய வடிவமைக்கப்பட்டுள்ளது. 1995 பெப்ரவரி 5 ஆம் திகதி இக்கோயிலின் குடமுழுக்கு(*கும்பாபிஷேகம்*) நடைபெற்றது.
# பிறிஸ்பேன் செல்வ விநாயகர் கோயில்

## அமைப்பு

கோயிலில் செல்வ விநாயகர் மூலஸ்தானத்தில் அமைக்கப்பட்டிருக்க, அவரது வலதுபுறத்தில் அபிராமி சமேதரராக சிவனும், இடப்புறத்தில் விஷ்ணுவும் அமர்ந்திருக்கின்றனர். மூலஸ்தானத்தின் பின்புறத்தில் உரிய இடத்தில் முருகன் சிலை அமைக்கப்பட்டுள்ளது. நவக்கிரகங்களும் வைரவரும் வாசலுக்கு அருகில் அவரவர்க்குரிய இடத்தில் அமர்ந்துள்ளனர். சிவனுக்கு வலது புறத்தில் பஞ்சலோகத்தில் அமைக்கப்பட்ட திருஞானசம்பந்தமூர்த்தி நாயனார், திருநாவுக்கரசர், சுந்தரர், மாணிக்கவாசகர் ஆகிய நால்வரும், கருங்கல்லில் அமைக்கப்பட்ட ராமகிருஷ்ணரும் அமர்ந்துள்ளனர். தினசரி காலையிலும் மாலையிலும் பூசை நடைபெறுகி்றது.
# பிறிஸ்பேன் செல்வ விநாயகர் கோயில்

## ஏனைய நடவடிக்கைகள்

இக்கோயில் கல்விநிலையமாக விளங்கி பிள்ளைகளுக்கான பல சமய வகுப்புக்களை நடத்தி வருவதுடன் நூலக வசதிகளையும் கொண்டுள்ளது. 'கோயில்மணி' என்ற பெயரில் ஒரு செய்தி மடல் ஆண்டிற்கு இரு முறை வெளியிடப்படுகிறது.
# பெர்த் சிவன் கோயில்

**பேர்த் சிவன் கோயில்** மேற்கு அவுஸ்திரேலியா மாநிலத்தின் தலைநகரான பேர்த்தில் அமைந்துள்ள ஓர் இந்துக் கோயில்.
# பெர்த் சிவன் கோயில்

## வரலாறு

பேர்த்தில் ஒரு இந்துக் கோயில் அமைப்பதற்காக காணியொன்றை வாங்கும் திட்டம் 1986, ஆகத்து 10-ஆம் திகதி நடைபெற்ற பேர்த் இந்து சங்கத்தின் வருடாந்தக் கூட்டத்தில் ஏற்றுக்கொள்ளப்பட்டது. 1987 செப்டெம்பர் 29 ஆம் திகதி முதல் ஒக்டோபர் 1 அம்ம் திகதி வரை நடைபெற்ற நவராத்திரி பூசையின் போது சுவாமி சாந்தானந்ஜீ கோயிலுக்காக வாங்கப்பட்ட காணியைப் புனிதப்படுத்தினார். 1989 ஆம் ஆண்டு மார்ச் மாதம் கோயில் மண்டபம் கட்டும் பணி ஆரம்பமாகியது. ஒரு வருடத்துக்குள் மண்டபம் நிறைவுற்று 1990 ஆம் ஆண்டு பெப்ரவரி 7-9 ஆம் திகதிகளில் கும்பாபிஷேகம் நடைபெற்றது.
# பெர்த் சிவன் கோயில்

## அமைப்பு

சிவலிங்கம், அம்மன், விநாயகர் ஆகிய விக்கிரகங்கள் முதலில் அங்கு தாபிக்கப்பட்டன. ஒரு சீன அன்பரால் வழங்கப்பட்ட அநுமன் விக்கிரகம் 1990 ஆம் ஆண்டு இராம நவமியின் போது தாபிக்கப்பட்டது. சுவாமி அரிதாஸ் கிரியால் அனுப்பி வைக்கப்பட்ட அவரவர் தேவிகளோடு கூடிய விஷ்ணு, முருகன் விக்கிரகங்கள் 1993 ஆம் ஆண்டு ஜூலை 3 ஆம் திகதி குரு பூர்ணிமாவில் தாபிக்கப்பட்டன.
# பெர்த் சிவன் கோயில்

## புதிய கோயில் அமைப்பு

பேர்த்தில் இந்துக்களின் தொகை அதிகரிக்கவே கோயில் பெரிதாக அமைய வேண்டிய தேவை எழுந்தது. அப்போது உள்ள மண்டபத்தை பரபார்ந்த கோயிலாக மாற்றிக் கட்டுவதா அல்லது புதிதாகக் கோயில் அமைப்பதா என்ற கேள்வி எழுந்தது. புதிய கோயில் அமைப்பது என்று தீர்மானிக்கப்பட்டு மரபார்ந்த கோயிலைப் போல ஒரு பிரதம தெய்வமும் பரிவார தெவங்களாகவும் அமைக்காது ஐந்து தெய்வங்களுக்கும் ஒரே விதமான முக்கியத்துவம் கொடுக்கும் வகையில் கோயில் அமைப்பதாகத் தீர்மானிக்கப்பட்டது. 1998 ஏப்ரல் 10 ஆம் திகதி அடிக்கல் நாட்டப்பட்டு கோயில் கட்டிட வேலைகள் ஆரம்பிக்கப்பட்டன. 2005 ஆம் ஆண்டு செப்டம்பர் 8 ஆம் திகதி கும்பாபிஷேகம் நடைபெற்றது.  
விநாயகர், அம்மன், முருகன், சிவலிங்கம், இலட்சுமி சமேதரராக நாராயணன் ஆகிய தெய்வங்கள் தாபிக்கப்பட்டு ஒவ்வொரு தெய்வத்துக்குரிய சிறப்பு நாட்களுக்கு சிறப்புப் பூசைகளும் நடத்தப்படுகின்றன.